– praktisk og løsningsorienteret tilgang til M&A med fokus på ”deal-making"
På kurset i M&A får du et dybdegående indblik i de typiske faldgruber og problemstillinger i en virksomhedshandel – herunder de dokumenter, der knytter sig til transaktionen. Du får en løsningsorienteret tilgang til virksomhedsoverdragelse med fokus på "deal-making" og dét at pleje klientens interesser bedst muligt.
Du kommer i dybden med udvalgte og særligt relevante problemstillinger i forbindelse med M&A-processen, når advokat Sebastian Ingversen, der er partner i DLA Piper’s Corporate M&A-afdeling i København, sætter rammerne for kurset. Emnerne udsættes for en grundig gennemgang med afsæt i teori og praksis med en klar hovedvægt på den praktiske vinkel – herunder ved inddragelse af en række konkrete eksempler og løsningsforslag m.v.
Hvad er ”deal-making” og ”deal certainty” set fra transaktionsadvokatens perspektiv?
M&A-transaktionens hovedelementer og modeller
Parternes risikoafdækning – herunder garantier, friholdelser, W&I-forsikring, due diligence, closingbetingelse m.v.
Den gode due diligence-proces; datarum, vendor due diligence og købers due dligence
Kurset er både målrettet praktiserende advokater, virksomhedsjurister, revisorer, samt andre der beskæftiger sig med virksomhedsoverdragelser (M&A) – herunder fusioner, tilkøb/frasalg af aktiver, divisioner osv. Kurset er særlig relevant for personer med nogen transaktionserfaring, der ønsker yderligere viden omkring den praktiske håndtering af typiske problemstillinger inden for M&A.
Du får udleveret en mappe med kursuspræsentationen. Derudover får du adgang til opdateret materiale på JUC’s online materialeportal, som kan anvendes direkte i dit daglige arbejde med M&A.
Advokat og partner hos DLA Piper